พระราชกฤษฎีกาพระราชกฤษฎีกาจัดตั้งบัณฑิตวิทยาลัยในจุฬาลงกรณ์มหาวิทยาลัยทบวงมหาวิทยาลัยพ.ศ. ๒๕๔๑ ภูมิพลอดุลยเดช ป.ร.ให้ไว้ ณ วันที่ ๘กรกฎาคม พ.ศ. ๒๕๔๑เป็นปีที่ ๕๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงการจัดตั้งบัณฑิตวิทยาลัยในจุฬาลงกรณ์มหาวิทยาลัยทบวงมหาวิทยาลัยอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย กับมาตรา ๙ วรรคหนึ่ง และมาตรา ๒๙ วรรคสองแห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งบัณฑิตวิทยาลัยในจุฬาลงกรณ์มหาวิทยาลัยทบวงมหาวิทยาลัย พ.ศ. ๒๕๔๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกาจัดตั้งบัณฑิตวิทยาลัยในจุฬาลงกรณ์มหาวิทยาลัย พ.ศ.๒๕๒๒มาตรา ๔ให้จัดตั้งบัณฑิตวิทยาลัยขึ้นในจุฬาลงกรณ์มหาวิทยาลัย ทบวงมหาวิทยาลัยมาตรา ๕ให้มีคณะกรรมการคณะหนึ่ง เรียกว่า คณะกรรมการประจำบัณฑิตวิทยาลัยประกอบด้วย(๑) อธิการบดีเป็นประธานกรรมการ(๒) คณบดีบัณฑิตวิทยาลัยเป็นรองประธานกรรมการ(๓) กรรมการซึ่งอธิการบดีแต่งตั้งจากรองอธิการบดีจำนวนสองคน(๔)กรรมการซึ่งคณบดีของคณะที่เปิดสอนระดับบัณฑิตศึกษาเลือกกันเองจำนวนสิบคน(๕) กรรมการซึ่งคณบดีของคณะที่เปิดสอนระดับบัณฑิตศึกษาเลือกจากหัวหน้าภาควิชาของภาควิชาที่เปิดสอนระดับบัณฑิตศึกษาจำนวนสิบคนแต่ต้องไม่เป็นหัวหน้าภาควิชาในคณะที่คณบดีได้รับเลือกตาม (๔)ให้คณบดีบัณฑิตวิทยาลัยแต่งตั้งรองคณบดีบัณฑิตวิทยาลัยคนหนึ่งเป็นกรรมการและเลขานุการและแต่งตั้งรองคณบดีบัณฑิตวิทยาลัยอีกคนหนึ่งเป็นกรรมการและผู้ช่วยเลขานุการกรรมการตาม (๔) และ (๕) มีวาระการดำรงตำแหน่งคราวละสองปีแต่อาจได้รับเลือกใหม่อีกได้ในกรณีที่กรรมการตาม (๔) และ (๕)พ้นจากตำแหน่งเพราะเหตุอื่น นอกจากถึงคราวออกตามวาระให้ดำเนินการเลือกกรรมการใหม่ขึ้นแทนตำแหน่งที่ว่าง โดยให้อยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทนมาตรา ๖คณะกรรมการประจำบัณฑิตวิทยาลัยมีอำนาจและหน้าที่ ดังนี้(๑)วางนโยบายเกี่ยวกับการจัดการศึกษาในระดับบัณฑิตศึกษาให้ต่อเนื่องและสอดคล้องกับการจัดการศึกษาในระดับปริญญาตรี(๒) ริเริ่มและพัฒนาหลักสูตรระดับบัณฑิตศึกษา(๓) กำหนดแนวทางของการบัณฑิตศึกษาร่วมกับคณะ และมหาวิทยาลัยรวมทั้งจัดการหลักสูตรสหสาขาวิชา(๔)วางระเบียบและออกข้อบังคับภายในบัณฑิตวิทยาลัยตามที่สภามหาวิทยาลัยมอบหมาย(๕)อนุมัติโครงการใช้จ่ายเงินประจำปีของบัณฑิตวิทยาลัยตามระเบียบการเงินของมหาวิทยาลัย(๖)ควบคุมดูแลมาตรฐานการศึกษาระดับบัณฑิตศึกษาให้สอดคล้องกับระเบียบการศึกษาที่สภามหาวิทยาลัยกำหนดมาตรา ๗ให้คณะกรรมการประจำบัณฑิตวิทยาลัยของจุฬาลงกรณ์มหาวิทยาลัยตามพระราชกฤษฎีกาจัดตั้งบัณฑิตวิทยาลัยในจุฬาลงกรณ์มหาวิทยาลัยพ.ศ. ๒๕๒๒ ซึ่งมีอยู่ในวันที่พระราชกฤษฎีกานี้ประกาศในราชกิจจานุเบกษาปฏิบัติหน้าที่ต่อไปจนกว่าจะมีการแต่งตั้งคณะกรรมการประจำบัณฑิตวิทยาลัยตามพระราชกฤษฎีกานี้ซึ่งต้องไม่เกินหนึ่งร้อยแปดสิบวันนับแต่วันที่พระราชกฤษฎีกานี้ใช้บังคับมาตรา ๘ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากบัณฑิตวิทยาลัยในจุฬาลงกรณ์มหาวิทยาลัยมีบทบาทและภารกิจที่เปลี่ยนแปลงไปประกอบกับรูปแบบการจัดการบัณฑิตวิทยาลัยในปัจจุบันยังขาดความคล่องตัวเท่าที่ควรจึงสมควรปรับปรุงการจัดตั้งบัณฑิตวิทยาลัยในจุฬาลงกรณ์มหาวิทยาลัยเสียใหม่เพื่อให้การศึกษาในระดับบัณฑิตศึกษามีคุณภาพและประสิทธิภาพยิ่งขึ้น ซึ่งมาตรา ๙วรรคหนึ่ง แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒ บัญญัติว่าการจัดตั้ง การรวมและการยุบเลิกบัณฑิตวิทยาลัย คณะ วิทยาลัย แผนกอิสระ สถาบันศูนย์และหน่วยงานที่เรียกชื่ออย่างอื่น ให้ตราเป็นพระราชกฤษฎีกา และมาตรา ๒๙ วรรคสองแห่งพระราชบัญญัติดังกล่าว บัญญัติว่า การกำหนดองค์ประกอบและอำนาจหน้าที่ของคณะกรรมการประจำบัณฑิตวิทยาลัยรวมทั้งวาระการดำรงตำแหน่งของประธานกรรมการและกรรมการประจำบัณฑิตวิทยาลัยให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้คณากร/ผู้จัดทำ๒๙ เมษายน ๒๕๕๔วิชชุตา/ผู้ตรวจ๑ มิถุนายน ๒๕๕๔[๑] ราชกิจจานุเบกษาเล่ม ๑๑๕/ตอนที่ ๔๓ ก/หน้า ๑/๒๑ กรกฎาคม ๒๕๔๑